Anotācija (ex-ante) 23-TA-715
Izdrukāts 30.07.2026. 00.07 - 2.0 Redakcija
Anotācija (ex-ante) 23-TA-715
Izdrukāts 30.07.2026. 00.07 - 2.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Rēzeknes valstspilsētas pašvaldības nekustamā īpašuma Kaļķu ielā 4A, Rēzeknē, pārņemšanu valsts īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk - Atsavināšanas likums) 42.panta otrā daļa un 43.pants.
Pašvaldību likuma 10.panta pirmās daļas 16.punkts.
Rēzeknes valstspilsētas pašvaldības 10.11.2022. lēmums Nr.639 "Par nekustamā īpašuma Kaļķu ielā 4A, Rēzeknē nodošanu valstij" (Nr.53, 17. punkts).
1.2. Mērķis
Mērķa apraksts
Projekta mērķis ir pārņemt bez atlīdzības valsts īpašumā no Rēzeknes valstspilsētas pašvaldības tai piederošo nekustamo īpašumu Kaļķu ielā 4A, Rēzeknē, un nodot to Finanšu ministrijas valdījumā Rēzeknes Mākslas un dizaina vidusskolas izglītības funkcijas nodrošināšanai (turpmāk – RMDV).
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Nekustamā īpašuma raksturojums
Īpašuma tiesības uz nekustamo īpašumu (nekustamā īpašuma kadastra Nr.2100 009 0812) Kaļķu ielā 4A, Rēzeknē (turpmāk – nekustamais īpašums), nostiprinātas Rēzeknes valstspilsētas pašvaldībai Rēzeknes pilsētas zemesgrāmatas nodalījumā Nr.100000626027 (lēmuma datums 19.05.2022).
Saskaņā ar Nekustamā īpašuma valsts kadastra informācijas sistēmas datiem (turpmāk – NĪVKIS) nekustamā īpašuma sastāvā ietilpst neapbūvēta zemes vienība (zemes vienības kadastra apzīmējums 2100 009 0812) 0,0339 ha platībā, zemes vienības lietošanas mērķis: 0601 – Individuālo dzīvojamo māju apbūve, 0,0339 ha platībā. Zemes vienības platības sadalījums pa lietošanas veidiem: pārējās zemes platība 0,0339 ha.
Nekustamā īpašuma kadastrālā vērtība 01.01.2023. : 1688 euro.
Nekustamais īpašums nav iznomāts.
Rēzeknes valstspilsētas pašvaldības dome  (turpmāk – Dome) 08.09.2022. pieņēma lēmumu Nr.567-1 “Par nekustamā īpašuma Kaļķu ielā 4A, Rēzeknē, atsavināšanu, pārdodot mutiskajā izsolē ar pretendentu atlasi”, kas paredzēja nodot atsavināšanai nekustamo īpašumu. Minētajā lēmumā norādīts, ka nekustamais īpašums atbilstoši Atsavināšanas likuma 1.panta pirmās daļas 11.punkta  a) apakšpunktam ir uzskatāms par starpgabalu, kuram nav iespējams nodrošināt pieslēgumu koplietošanas ielai un tā platība ir mazāka par pašvaldības apstiprinātajos apbūves noteikumos paredzēto minimālo apbūves gabala platību.
Ievērojot Atsavināšanas likuma 44.panta astotās daļas 1.un 2.punktu zemes starpgabalu, kuram nav iespējams nodrošināt pieslēgumu koplietošanas ielai (ceļam), šajā likumā noteiktajā kārtībā drīkst atsavināt tam zemes īpašniekam vai visiem kopīpašniekiem, kuru zemei piegul attiecīgais zemes starpgabals, zemesgrāmatā ierakstītas ēkas (būves) īpašniekam vai visiem kopīpašniekiem, ja viņi vēlas nopirkt arī zemesgabalu, uz kura atrodas viņiem piederošā ēka (būve), un šai zemei piegul attiecīgais zemes starpgabals.
Nekustamais īpašums robežojas ar:
1) valsts īpašumā Finanšu ministrijas valdījumā esošo nekustamo īpašumu (nekustamā īpašuma kadastra Nr.2100 009 0814) Baznīcas ielā 34A, Rēzeknē, ko lieto RMDV;
2) Rēzeknes valstspilsētas pašvaldībai piederošo nekustamo īpašumu (nekustamā īpašuma kadastra Nr.2100 009 0813) Dzirnavu ielā 3A, Rēzeknē;
3) Privātpersonai piederošu nekustamo īpašumu (nekustamā īpašuma kadastra Nr.2100 009 0803) Kaļķu ielā 4, Rēzeknē;
4) Privātpersonu kopīpašumā piederošu nekustamo īpašumu (nekustamā īpašuma kadastra Nr.2100 009 0809) Dzirnavu ielā 1A, Rēzeknē.
RMDV 14.09.2022. elektroniski ir informējusi valsts akciju sabiedrību “Valsts nekustamie īpašumi” (turpmāk – VNĪ), ka nekustamais īpašums ir nepieciešams RMDV funkciju veikšanai.
Rēzeknes valstspilsētas pašvaldība 06.12.2022. vēstulē Nr.3.1.1.20/1398 informē Finanšu ministriju, ka Rēzeknes valstspilsētas pašvaldībā 20.09.2022. saņemts RMDV iesniegums Nr.1-1.18/27 “Par zemes gabalu Kaļķu ielā 4A, Rēzeknē” ar lūgumu nodot nekustamo īpašumu valstij Finanšu ministrijas personā izglītības funkciju īstenošanai.
Saskaņā ar RMDV Attīstības un investīciju stratēģiju (2021-2027), blakus nekustamajam īpašumam ir plānota esošo garāžu Baznīcas ielā 34, Rēzeknē, pārbūve par Dizaina darbnīcām (Metāla izstrādājumu izglītības programmas un Mākslu programmas (tēlniecība) vajadzībām), kā arī Mākslas verandas izbūve uz garāžu jumta, kas būtu tieši savienota ar nekustamo īpašumu. Līdz ar to Dizaina darbnīcu projektu varētu papildināt ar zaļo zonu jeb āra klasi, kur norisinātos dažādas nodarbības, diplomdarbu aizstāvēšana un citi pasākumi. Atšķirībā no pārējās RMDV piegulošās teritorijas, nekustamais īpašums ir norobežots no apkārtējām ielām, pilsētas satiksmes un trokšņiem, tāpēc ir ļoti piemērots un drošs āra klases izveidei.
Ņemot vērā, ka nekustamo īpašumu plānots izmantot RDMV izglītības funkcijas īstenošanai, atbilstoši NĪVKIS esošajiem telpiskajiem datiem, piekļuvi tam ir iespējams nodrošināt caur blakus esošo valstij piederošo nekustamo īpašumu Baznīcas ielā 34A, Rēzeknē, ko jau šobrīd lieto RMDV.
Kultūras ministrija 03.10.2022. vēstulē Nr.2.6-1/1468 lūgusi Rēzeknes valstspilsētas pašvaldībai normatīvajos aktos noteiktā kārtībā pieņemt lēmumu par nekustamā īpašuma nodošanu bez atlīdzības valsts īpašumā izglītības funkciju īstenošanai, nododot to Finanšu ministrijas valdījumā, tādējādi atbalstot RMDV 20.09.2022. vēstulē Nr.1-1.18/27 izteikto lūgumu.
Saskaņā ar Atsavināšanas likuma 3.panta pirmās daļas 6.punktu publiskas personas nekustamo mantu var atsavināt nododot bez atlīdzības. Saskaņā ar Atsavināšanas likuma 42. panta otro daļu atvasinātas publiskas personas nekustamo īpašumu var nodot bez atlīdzības valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.
Ņemot vērā minēto, 06.10.2022. Dome pieņēma lēmumu Nr.599 “Par Rēzeknes valstspilsētas pašvaldības domes 08.09.2022. lēmuma Nr.567-1 “Par nekustamā īpašuma Kaļķu ielā 4A, Rēzeknē atsavināšanu, pārdodot mutiskajā izsolē ar pretendentu atlasi” atcelšanu”, un 10.11.2022. pieņēma lēmumu Nr.639 "Par nekustamā īpašuma Kaļķu ielā 4A, Rēzeknē nodošanu valstij", kas paredz bez atlīdzības nodot Rēzeknes valstspilsētas pašvaldībai piederošo nekustamo īpašumu valstij Finanšu ministrijas personā izglītības funkciju īstenošanai.
Ievērojot to, ka nekustamais īpašums ir nepieciešams valsts pārvaldes funkciju īstenošanai, tas ir RMDV izglītības funkcijas īstenošanai, tas ir pārņemams valsts īpašumā Finanšu ministrijas valdījumā, lai tālāk to nodotu apsaimniekošanai un uzturēšanai RMDV vajadzībām, t.i. āra klases izveidei, noslēdzot apsaimniekošanas un lietošanas līgumu.
Ņemot vērā, ka RMDV jau šobrīd apsaimnieko un uztur blakus esošo Finanšu ministrijas valdījumā esošo nekustamo īpašumu Baznīcas ielā 34A, Rēzeknē, pēc nekustamā īpašuma pārņemšanas Finanšu ministrijas valdījumā RDMV izglītības funkcijas īstenošanai, tiks nodrošināta vienota minēto Finanšu ministrijas valdījumā esošo nekustamo īpašumu apsaimniekošana un uzturēšana, ko veiks RDMV.
VNĪ ir vērsusies Kultūras ministrijā un RMDV ar lūgumu veikt darbības nepieciešamā finansējuma piesaistei, lai pārietu uz nomas attiecībām RMDV lietotajiem nekustamajiem īpašumiem Baznīcas ielā  34A, Rēzeknē, un dienesta viesnīcai Raiņa ielā 9, Rēzeknē. Līdzekļi pārejai uz nomas attiecībām līdz šim nav tikuši piešķirti. Ja nepieciešamais finansējums nomai tiks piešķirts, tad gan par šobrīd VNĪ pārvaldībā esošajiem un RMVD lietošanā nodotajiem nekustamajiem īpašumiem, gan par nekustamo īpašumu Kaļķu ielā 4A, Rēzeknē, tiks pārslēgti nomas līgumi.
Saskaņā ar Ministru kabineta 11.04.2023. rīkojuma Nr.205 "Par Rēzeknes Mākslas un dizaina vidusskolas un Jāņa Ivanova Rēzeknes mūzikas vidusskolas reorganizāciju un Mākslu izglītības kompetences centra "Latgales Mūzikas un mākslas vidusskola" izveidi" 1.punktu ar 01.08.2023. paredzēts reorganizēt Kultūras ministrijas padotībā esošās valsts profesionālās izglītības iestādes – Rēzeknes Mākslas un dizaina vidusskolu un Jāņa Ivanova Rēzeknes mūzikas vidusskolu (turpmāk - skolas), apvienojot tās, un izveidot Kultūras ministrijas padotībā esošu profesionālās izglītības iestādi – Mākslu izglītības kompetences centru "Latgales Mūzikas un mākslas vidusskola" (turpmāk - vidusskola), savukārt 3.punkts nosaka, ka vidusskola ir skolu mācību programmu, funkciju, tiesību, saistību, bilancē esošās mantas, finanšu līdzekļu, lietvedības un arhīva pārņēmēja. 
Līdz ar to pēc vidusskolas izveides nekustamais īpašums tik izmantots tās izglītības funkcijas nodrošināšanai.
Problēmas un risinājumi
Problēmas apraksts
Skatīt sadaļā "Pašreizējā situācija"
Risinājuma apraksts
Ņemot vērā Atsavināšanas likuma 42.panta otrajā daļā noteikto, kā arī Domes 10.11.2022. pieņemto lēmumu nodot bez atlīdzības Rēzeknes valstspilsētas pašvaldībai piederošo nekustamo īpašumu valstij Finanšu ministrijas personā, lai RMDV īstenotu tajā izglītības funkciju, sagatavots Ministru kabineta rīkojuma projekts, kas paredz pienākumu Finanšu ministrijai pārņemt no Rēzeknes valstspilsētas pašvaldības nekustamo īpašumu.
Ministru kabineta rīkojuma projekts paredz, ka nekustamais īpašums izmantojams RDMV izglītības funkcijas nodrošināšanai. Nekustamais īpašums nododams atpakaļ Rēzeknes valstspilsētas pašvaldībai, ja tas netiek izmantots minētās funkcijas īstenošanai.
Finanšu ministrijai, nostiprinot zemesgrāmatā īpašuma tiesības uz nekustamo īpašumu, jānorāda, ka īpašuma tiesības nostiprinātas uz izglītības funkcijas īstenošanas laiku, kā arī jāieraksta atzīme par aizliegumu atsavināt nekustamo īpašumu un apgrūtināt to ar hipotēku bez Rēzeknes valstspilsētas pašvaldības piekrišanas.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Saskaņā ar VNĪ un Finanšu ministrijas 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr.13.7-17/12/38, VNĪ apņēmusies nodrošināt nepieciešamo darbību veikšanu, tajā skaitā segt izdevumus, lai pēc pārņemšanas nodrošinātu nekustamo īpašumu īpašumtiesību nostiprināšanu/ierakstīšanu zemesgrāmatā uz valsts vārda Finanšu ministrijas personā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
RMDV personāls un audzēkņi
 
Juridiskās personas
Jā
Ietekmes apraksts
RMDV 
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Saskaņā ar VNĪ un Finanšu ministrijas 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr.13.7-17/12/38, VNĪ apņēmusies nodrošināt nepieciešamo darbību veikšanu, tajā skaitā segt izdevumus, lai pēc pārņemšanas nodrošinātu nekustamo īpašumu īpašumtiesību nostiprināšanu/ierakstīšanu zemesgrāmatā uz valsts vārda Finanšu ministrijas personā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Rēzeknes valstspilsētas pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

